text: Sønderjyske er færdig i Continental Cup 
  24 november 2013 kl. 07.35
  De danske ishockeymestre tabte også den anden kamp ved Continental Cup, da det blev nederlag efter overtid.
  Sønderjyskes danske ishockeymestre kan ikke længere gå videre ved turneringen Continental Cup.
  Lørdag aften tabte Sønderjyske 0-1 efter overtid til Neman Grodno fra Hviderusland.
  Andrei Makrov scorede kampens enlige mål i SE Arena i Vojens.
  Sønderjyske har endnu en kamp tilbage i den ene semifinalegruppe, men klubben kan ikke længere nå førstepladsen.
  Fredag tabte den danske klub 1-2 til Dunaujvaros fra Ungarn.
  Sønderjyske skal i dag møde norske Stavanger i den sidste kamp.
  Nordmændene fører gruppen med fem point, mens Sønderjyske er sidst med et point.
  